ડાયમંડ પાવર ઇન્ફ્રાસ્ટ્રક્ચર લિમીટેડના પ્રમોટર્સ દ્વારા આચરવામાં આવેલા રૃ.૨૬૫૪.૪૦ કરોડના બેંક કૌૈભાંડના મામલે સીબીઆઇ દ્વારા આજે ડાયમંડ પાવરની મિલકતો અને પ્રમોટર્સના નિવાસ સ્થાનો તથા ઓફિસો પર દરોડા પાડયા છે અને મોડી રાત સુધી કાર્યવાહી ચાલુ હતી. આ દરમિયાન સીબીઆઇના પ્રવક્તાએ કહ્યું હતું કે 'સીબીઆઇએ આક્ષેપ કર્યો છે કે ઇલેક્ટ્રિકલ કેબલ અને સાધનોનું ઉત્પાદન કરતી ડાયમંડ પાવર ઇન્ફ્રાસ્ટ્રક્ચર અને તેના ડાયરેક્ટરો (સુરેશ ભટનાગર, અમિત ભટનાગર અને સુમિત ભટનાગર) રિઝર્વ બેન્ક ઓફ ઇન્ડિયાની દોષિતોની યાદીમાં હોવા છતાં અને એક્સપોર્ટ ક્રેડિટ ગેરન્ટી કોર્પોરેશનને ડાયમંડ પાવર ઇન્ફ્રાસ્ટ્રક્ચર તથા તેના પ્રમોટર્સને લોન કે ક્રેડિટ આપવી નહી તેવી ચેતવણી આપી હોવા છતાં અમિત ભટનાગર અને અન્ય ડાયરેક્ટરોએ બેંકો પાસેથી ટર્મ લોન અને ક્રેડિટ મેળવી હતી.નોંધનીય છેકે અમિત ભટનાગર રાજ્યના ઉર્જા મંત્રી સૌરભ પટેલની નજીકન ાછે તેવી પણ ચર્ચા વર્તુળોમાં ચાલી રહી છે.